Α4-0079/96

Ψήφισμα σχετικά με την ανάγκη θέσπισης μέτρων στήριξης υπέρ των παραγωγών και των επεξεργαστών ευρωπαϊκού ερίου

Το Ευρωπαϊκό Κοινοβούλιο

- έχοντας υπόψη την πρόταση ψηφίσματος του κ. Hyland σχετικά με την αναγνώριση του ερίου ως αγροτικού προϊόντος (Β4-0020/94)

- έχοντας υπόψη την πρόταση ψηφίσματος του κ. Pasty, εξ ονόματος της Ομάδας ΣΕΔ καθώς και της κ. Muscardini σχετικά με την υπαγωγή του τομέως του ερίου στα γεωργικά προϊόντα (Β4-0444/94),

- έχοντας υπόψη την μεταβίβαση της αρμοδιότητος αποφάσεως στην Επιτροπή Γεωργίας και Ανάπτυξης της Υπαίθρου, σύμφωνα με το άρθρο 52 του Κανονισμού,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου, (Α4-0079/96),

Α. έχοντας υπόψη ότι το έριο δεν περιλαμβάνεται ρητώς στο παράρτημα ΙΙ της Συνθήκης ΕΚ, παρόλο που καλύπτεται από το κεφάλαιο 5 «γεωργικά προϊόντα ζωϊκής προελεύσεως τα οποία δεν αναφέρονται και δεν συμπεριλαμβάνονται αλλού»,

Β. λαμβάνοντας υπόψη ότι η εκτροφή αιγοπροβάτων έχει σημαντική κοινωνικοοικονομική σπουδαιότητα για την Ευρωπαϊκή Ένωση και ιδιαίτερα για τις αγροτικές περιοχές που διέρχονται κρίση,

Γ. εκτιμώντας ότι η χρηματοδότηση για την ανάπτυξη της βιομηχανίας ερίου δεν πρέπει να αντληθεί από την κοινή οργάνωση αγοράς προβείου κρέατος,

Δ. εκτιμώντας ότι, εξαιτίας των χαμηλών τιμών του ερίου, υπάρχει κίνδυνος να περιοριστεί η εκτροφή προβάτων στην ΕΕ, με αρνητικές συνέπειες για τις αγροτικές περιφέρειες, ενώ οι επιχειρήσεις παραγωγής ερίου θα αναγκαστούν να καταφύγουν περισσότερο στο εισαγόμενο έριο,

1. ζητεί τη δημιουργία διεπαγγελματικών δομών επί ευρωπαϊκού και εθνικού επιπέδου στις οποίες θα συμμετέχουν οι κτηνοτρόφοι, οι βιομηχανικοί εταίροι, οι βιοτέχνες και οι ερευνητές και τούτο με στόχο την αποδοτική χρήση των χορηγουμένων διαρθρωτικών ενισχύσεων οι οποίες θα πρέπει να αποβαίνουν υπέρ ολόκληρης της βιομηχανίας κατά τρόπο αειφόρο[semigr ]

2. πιστεύει ότι πρέπει να θεσπιστεί ερευνητικό πρόγραμμα με αντικείμενο την εξεύρεση μεθόδων για την αύξηση της χρησιμοποίησης του ερίου, λαμβανομένων υπόψη των πλέον πρόσφατων τεχνολογικών εξελίξεων και περιβαλλοντικών αναγκών[semigr ]

3. ζητεί τη θέσπιση σειράς μέτρων για την προαγωγή και την διαρθρωτική στήριξη της εριοβιομηχανίας καθώς και για τη βελτίωση της επαγγελματικής κατάρτισης, συμπεριλαμβανομένων και των κάτωθι:

α. μιας ενίσχυσης, συμπληρωματικής στις ήδη υφιστάμενες, για την παραγωγή προβείου κρέατος, με στόχο την εκτροφή και την εγκατάσταση κοπαδιών καθαρόαιμων ζώων στις μειονεκτούσες ζώνες[semigr ]

β. της εισαγωγής κριτηρίων για το έριο, στο πλαίσιο της γενετικής επιλογής, και της χορήγησης βραβείων συμπληρωματικών στα ήδη υφιστάμενα ώστε να προαχθεί ο πολλαπλασιασμός εγκεκριμένων ζώων αναπαραγωγής[semigr ]

γ. τη δημιουργία εθνικών μαθημάτων κουράς καθώς και περιφερομένων ευρωπαϊκών μαθημάτων για τους ασχολούμενους με την κουρά και τους εκπαιδευτές[semigr ]

δ. κωδικοποίηση των ποιοτήτων ευρωπαϊκού ερίου, συμπεριλαμβανομένης και της εναρμόνισης των μεθόδων κατάταξης, με στόχο την κατάρτιση κλίμακος τιμών συναρτήσει της ποιότητος του ερίου[semigr ]

ε. δημιουργία περιφερειακών κέντρων συλλογής που θα είναι αρμόδια για τον έλεγχο της ποιότητος, την αποθήκευση του ερίου κατά ομογενή λότα, προκειμένου να διευκολυνθεί η πιστοποίηση της καταγωγής και της ποιότητας στους αγοραστές[semigr ]

στ. παροχή υποστήριξης για την εγκατάσταση νέων μονάδων επεξεργασίας, σε συντονισμό με τα διάφορα εν ισχύι ευρωπαϊκά προγράμματα (όπως π.χ. το LEADER)[semigr ]

i. με την χρήση πηγών ενεργείας που δεν ρυπαίνουν το περιβάλλον

ii. με την χρήση σύγχρονου μηχανικού εξοπλισμού που να είναι σε θέση να επεξεργασθεί μικρά λότα ερίου

iii. με την ενθάρρυνση της δημιουργίας εποχιακής, μερικής ή πολλαπλής εργασίας, συμπεριλαμβανομένης και της απασχόλησης των γυναικών

iv. με την παροχή προτεραιότητας στον σεβασμό του περιβάλλοντος (ύδατα και μέθοδοι επεξεργασίας κλπ.)

v. με την ενθάρρυνση της πολυτομεακής κατάρτισης

ζ. δημιουργία και προώθηση στους καταναλωτές ενός σήματος «Ευρωπαϊκού Ερίου» το οποίο θα συμβάλλει στην κατανόηση της αξίας που έχει η διατήρηση της παραδοσιακής εκτροφής καθώς και των παραδοσιακών τεχνικών καθώς και της σημασίας του ερίου για τη γεωργική ανάπτυξη.

4. πιστεύει ότι οι αναγκαίοι πόροι για την εκτέλεση μέτρων διαρθρωτικής στήριξης της εριοβιομηχανίας πρέπει να διατεθούν στο πλαίσιο προγραμμάτων περιφερειακής και κοινωνικής πολιτικής σχεδιασμένων κατά τρόπον ώστε να προάγεται η ανάπτυξη των αγροτικών περιοχών και των περιφερειών στις οποίες το έριο (από πρόβατα, αίγες και άλλα ζώα που παράγουν έριο) παίζει σημαντικό ρόλο, και όπου οι ευκαιρίες απασχόλησης σπανίζουν[semigr ]

5. απαιτεί, με στόχο την αντιστάθμιση των χαμηλών τιμών του ερίου, μεγαλύτερη υποστήριξη των ευρωπαίων προβατοτρόφων υπό μορφή συμπληρωματικής πριμοδότησης για την παραγωγή ερίου[semigr ]

6. πιστεύει ότι είναι δυνατό να προβλεφθεί η λήψη μέτρων από την Κοινότητα στον τομέα της εριοβιομηχανίας με βάση το άρθρο 235 της Συνθήκης ΕΚ[semigr ]

7. καλεί την Επιτροπή να εκπονήσει έκθεση για το Ευρωπαϊκό Κοινοβούλιο και το Συμβούλιο σχετικά με την εφαρμογή των εν λόγω προτάσεων και την κατάσταση της εριοβιομηχανίας στην Ευρωπαϊκή Ένωση εντός δώδεκα μηνών[semigr ]

8. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.